NEMes MESÉK: Szén a szerelemben
Tetszik, nem tetszik, a földi élet kizárólag szénalapú. Minden általunk ismert szerves anyagban megtalálható, hiszen azok szén alapvázat tartalmaznak, és úgy tűnik, hogy egyelőre esze ágában sincs átadni ezt az előkelő pozícióját más elemeknek. Lehangoló, hogy ránézel egy férfira, és meg kell állapítanod, hogy nem elég, hogy csupa szén, félelmeit leplezendő szénné is varratja magát, még rosszabb esetben pedig sötét is, mint a szén.
Vegyék el a villanyt!
Az ígérgetések korszakát éljük újra, választási kampánylázban ég az ország, csak úgy cikáznak a levegőben a súlytalanabbnál üresebb ígéretek: hogyan élhetnénk jobban, mitől-kitől lennénk boldogabbak, önrendelkezés, emberbarát munkahely, gyermekbarát, családbarát város, ország... Ha már így meglódult mindenkinek a fantáziája, hogy a valósággal nem akar számolni, akkor az enyém is kilengett ám a múlt irányába, és kipattant az én elmémből is egy nem túl eredeti, inkább nosztalgikus, száz százalékban családbarát ötlet egy hamar sötétedő őszi késő délutánon.
NEMes MESÉK: Igaziak
A lány az igazit kereste, a fiú szintén. Egyelőre külön-külön. Amikor először összefutottak, meg is beszélték ezt egymással, sok egyéb mellett. Mi több, úgy döntöttek, hogy találkoznak még, és beszámolnak egymásnak arról, hogy mennyire sikeres a párvadászat. Beszélgetéseik egyre meghittebbek lettek, és egyre nyíltabban beszéltek egymásnak arról, hogy mire vágynak, hogyan képzelik el azt az embert, akit becézgetnének, és akitől cirógatást várnak.
NEMes MESÉK: Az ajándék
Van egy ritka kórkép, ami egyszerre két embert érint, az is a neve, hogy „őrültség kettesben” (folie à deux). Egy kommunikált érzelmi betegség, és a páros mindkét tagja szenved tőle, úgy, hogy egymás téveszméit elhiszik vagy akár tovább is építik. Nyilván, olyan két személy között alakul ki, aki huzamosabb ideig egymás mellett él, tehát jól ismeri a másik minden hóbortját.
Depresszió: amikor takaréklángon él az ember
A depresszió az egyik leggyakoribb hangulatzavar. Velejárói, a szomorúság, a bánat, a lehangoltság, a reménytelenség természetes érzelmek, de amikor ezek mintegy „besűrűsödnek”, elsötétítik az eget és az életet, akkor kellene megszólalnia a vészcsengőnek: baj van! Olyan emberek mesélnek depressziós élményeikről, akik megtalálták a kiutat, pszichológus szakértőnk pedig tévhiteket próbál eloszlatni, miszerint nem a gyengeség jele, ha ebbe az állapotba esünk. Segítséget kérni pedig nem szégyen! Sőt: mindannyiunkban vannak erőforrások, amelyek elindíthatnak a gyógyulás útján.
Nyíltan a táplálkozási zavarokról
Krizbai Tímea klinikai pszichológus, táplálkozási szakértő a Dósa Zoltán által szervezett Pszinkron előadássorozat egyikén beszélt a táplálkozási zavarokról. Erdélyben szinte egyedüliként szakértője ennek a témának, nemcsak kutatta ezeknek a kórképeknek az előfordulását és hátterét, hanem terápiát is végez. Az alábbiakban az előadás és az utána folytatott beszélgetés „gyümölcsét” osztjuk meg önökkel. Mint ahogyan a gyümölcs sok vitamint, Krizbai Tímea előadása rengeteg hasznos információt nyújt, hogy a hazai áldatlan állapotok között legalább a megelőzést elősegíthessük.